stanford-oval/wikipedia huggingface dataset:
ג'קי ארל היילי
פילמוגרפיה

יומו של הארבה (1975)
הכי גרועים בליגה (1976)
הכי גרועים בליגה 2 (1977)
סמטה לגיהנום (1977)
הכי גרועים בליגה 3 (1978)
תרגילים בהתבגרות (1979)
להפסיד את זה (1983)
איש הבובות (1991)
נמסיס (1993)
כל אנשי המלך (2006)
ילדים קטנים (2006)
מקצוען סוג ב' (2008)
אנשים שבורי כנפיים (2008)
שברירים (2009)
השומרים (2009)
שאטר איילנד (2010)
סיוט ברחוב אלם (2010)
צללים אפלים (2012)
פארקלנד (2013)
הקרימינלים (2015) - גם במאי
המטרה: לונדון (2016)
הולדתה של אומה (2016)
המגדל האפל (2017)
אליטה: מלאך קרב (2019)
מכירה אחרונה (2020)
No Future ‏ (2021)
My Father's Dragon ‏(2022) - דיבוב
Devil's Peak‏ (2023)
המהפנט (2023)
האיגוד (אנ') (2024)
Dead Money‏ (2024)
The Retirement Plan‏ (TBA)
פילמוגרפיה > טלוויזיה

מטרה אנושית (אנ') (2010–2011)
פריצ'ר (2016)
הקרצייה (2016–2018)
נרקוס: מקסיקו (2018)
הגברת הראשונה (2022)
פיטר פצ'ינלי

| --- | --- |

 לידה:  26 בנובמבר 1973 (בן 51) קווינס, ניו יורק, ארצות הברית
 מדינה:  ארצות הברית 
 תקופת הפעילות:  מ-1995
 מקום לימודים:  בית הספר לאמנויות ע"ש טיש  St. Francis Preparatory School 
 בן או בת זוג:  ג'ני גארת' (2001–2013)   ג'יימי אלכסנדר 
 http://www.peter-facinelli.com
 פרופיל ב-IMDb
 
פיטר פצ'ינלי (באנגלית: Peter Facinelli; נולד ב-26 בנובמבר 1973) הוא שחקן אמריקאי, אשר ידוע בזכות תפקידו כקארלייל קאלן בסדרת סרטי "דמדומים".
ביוגרפיה

פצ'ינלי נולד בקווינס להורים איטלקיים, אמו ברונה, הייתה עקרת בית, ואביו פיירינו מלצר. שני הוריו מטרנטו שבצפון איטליה. הוא חונך כקתולי ולמד בבית ספר קתולי בניו יורק. הוא למד משחק בבית הספר "Atlantic Theater Company" שבניו יורק.
ביוגרפיה > קריירה

הסרט הראשון שבו השתתף פצ'ינלי היה "אנג'לה" שיצא בשנת 1995. באותה השנה השתתף גם בסרט הטלוויזיה "מחיר האהבה" והתארח בפרק בסדרה "חוק וסדר". בשנת 1996 שיחק עם אשתו לעתיד ג'ני גארת' בסרט הטלוויזיה "רומן לא גמור".
בעקבות השתתפותו בסרטים אלו הוא השתתף בסדרות וסרטים נוספים. בשנת 2002 הוא שיחק בסרט "מלך העקרבים". ב-2004 פצ'ינלי שיחק בסדרה "עמוק באדמה" של HBO וב-2007 החל לשחק בסדרה Damages בערוץ FX.
ב-2008 השתתף בסרט "למצוא את אמנדה" ובסרט "דמדומים", בתפקיד קארלייל קאלן, המבוסס על ספרה של סטפני מאייר, בעל אותו שם. ב-2009 השתתף בסרט השני בסדרת סרטי דמדומים, "דמדומים 2: ירח חדש". באותה שנה הוא החל לשחק בסדרת הטלוויזיה "האחות ג'קי את ד"ר פיץ' "קופ" קופר.
ב-2010 שיחק בסרט השלישי בסדרת סרטי דמדומים, "דמדומים 3: ליקוי חמה". ב-2011, ב-דמדומים 4: שחר מפציע - חלק 1 וב-2012, ב-דמדומים 4: שחר מפציע - חלק 2. באותה שנה הוא שיחק בסרט "לוסיז". ב-2013, התארח ב-4 פרקים בסדרה "Glee".
בשנת 2014, הוא שיחק בסרט "הקפאה" בכיכובו של דילן מקדרמוט. בשנת 2015 הוא שיחק את מקסוול לורד בסדרה סופרגירל.
ב-29 בספטמבר 2023 יצא לאור הסרט "On Fire" בכיכובו.
ביוגרפיה > חייו האישיים

בשנת 1995 פצ'ינלי פגש את ג'ני גארת' על הסט של סרט הטלוויזיה "רומן לא גמור". הם נישאו ב-20 בינואר 2001. יש להם שלוש בנות: לוקה בלה (נולדה ב-1997), לולה ריי (נולדה ב-2002) ופיונה איב (נולדה ב-2006). במרץ 2012 פצ'ינלי הגיש בקשה לגירושים, וביוני 2013 השניים התגרשו סופית.
ב-2012 החל פצ'ינלי לצאת עם השחקנית ג'יימי אלכסנדר, אותה פגש על הסט של הסרט "לוסיז".
השניים התארסו במרץ 2015.
פילמוגרפיה

| שנה | סרט | תפקיד | הערה |
| --- | --- | --- | --- |
| 1995 | מחיר האהבה | ברט | טלוויזיה |
| 1995 | אנג'לה | לוציפר |  |
| 1995 | חוק וסדר | שיין סאטר | פרק אחד |
| 1996 | Calm at Sunset | ג'יימס פייפר | סרט טלוויזיה של CBS |
| 1996 | לאחר ג'ימי | ג'ימי סטאפ | טלוויזיה |
| 1996 | פוקס פייר | איתן ביקסבי |  |
| 1996 | רומן לא גמור | ריק קונור | טלוויזיה |
| 1997 | Touch Me | ביל |  |
| 1998 | Telling You | פיל פאזולו |  |
| 1998 | ברוכים הבאים להוליווד | שחקן |  |
| 1998 | לא יכולים להתאפק | מייק דקסטר |  |
| 1998 | Dancer, Texas Pop. 81 | טרל לי לוק |  |
| 1999 | Blue Ridge Fall | דני שפרד |  |
| 1999 | The Big Kahuna | בוב ווקר |  |
| 2000 | Honest | דניאל ויטון |  |
| 2000 | Ropewalk | צ'ארלי |  |
| 2000 | Supernova | קארל לארסון |  |
| 2001 | הבחורים בחיי | טומי |  |
| 2001 | הפיתוי | ג'מי מאלט |  |
| 2001 | Rennie's Landing | אלק ניקולס |  |
| 2002-2003 | Fastlane | דונוב וואן ריי | תפקיד ראשי; 22 פרקים |
| 2002 | מלך העקרבים | טאקמט |  |
| 2003-2005 | עמוק באדמה | ג'ימי | מועמד לפרס איגוד השחקנים לביצועים מעולים בסדרת דרמה (2005) |
| 2005 | להקציף | דני |  |
| 2005 | קלואי |  |  |
| 2005 | Les Enfants Terribles | קרטיס |  |
| 2006 | Hollow Man 2 | פרנק טרנר | וידאו |
| 2006 | לגעת בגג העולם | אריק וייהנמאיר | טלוויזיה |
| 2006 | קשת | פריס פירצרט | זכה בפרס התאגדות אינדי עבור השחקן הטוב ביותר |
| 2007 | Damages | גרגורי מאלינה | טלוויזיה |
| 2007 | שושן | האיש |  |
| 2007 | That Guy | ג'ק |  |
| 2007 | קרב אולימפיה |  |  |
| 2008 | למצוא את אמנדה | גרג |  |
| 2008 | Reaper | ישוע |  |
| 2008 | דמדומים | ד"ר קארלייל קאלן |  |
| 2009 | דמדומים 2: ירח חדש | ד"ר קארלייל קאלן |  |
| 2009 | האחות ג'קי | ד"ר פיץ' "קופ" קופר |  |
| 2010 | דמדומים 3: ליקוי חמה | ד"ר קארלייל קאלן |  |
| 2011 | דמדומים 4: שחר מפציע (חלק 1) | ד"ר קארלייל קאלן |  |
| 2012 | דמדומים 4: שחר מפציע - חלק 2 | ד"ר קארלייל קאלן |  |
| 2012 | לוסיז | בובי קורלי | שימש גם כתסריטאי ובמאי |
| 2014 | פריזר | בלש סם גרוב |  |
| 2015 | סופרגירל | מקסוול לורד |  |
| 2015 | American Odyssey | פיטר דקר | תפקיד ראשי; 13 פרקים |
| 2015 | וולטר | ג'ים בנג'מין |  |
| 2018-2017 | ימ"מ | מייקל פלאנק | סדרת טלוויזיה |
| 2017 | החתונה | איתן דארלינג |  |
| 2017 | הנרי מאוהב | מר ריקט |  |
| 2017 | Gangster Land | באגס מורן |  |
| 2018 | אשר | עוזיאל |  |
| 2018 | Breaking & Exiting |   | במאי |
| 2019 | רצים עם השטן | מספר 1 |  |
| 2019 | אפליקציה סוף | ד"ר סאליבן |  |
| 2019 | על החיים ועל המוות | בארי ברוקס |  |
| 2019 | מגנום, בלש פרטי | ג'יני קרטיס / איוון | סדרת טלוויזיה |
| 2020 | הנעלמת | פקד רייקס | גם במאי, תסריטאי ומפיק |
| 2021 | Catch the Bullet | שריף ווילקינס |  |
| 2021 | 13 Minutes | בראד |  |
| 2022 | שאגה | בעל שני | פרק: "The Woman Who Returned Her Husband" |
| 2023 | On Fire | דייב לאגלין |  |
| 2024 | Dead Money | LT |  |
| 2025 | The Unbreakable Boy | הכומר ריק |  |
| TBA | Long Gone Heroes | מטיאס |  |
| TBA | Yesteryear | רייד |  |
| TBA | Final Invasion | שיין וויט'מור |  |
הערות שוליים

↑  Pat Saperstein,Caroline Brew, Pat Saperstein, Caroline Brew, New Movies Out Now in Theaters: What to See This Week, Variety, ‏2023-09-27 (באנגלית אמריקאית)
| --- | --- |
בקרת זהויות :  PLWABN: 9810596883205606  BIBSYS: 9031020  BnF: cb14176009w (data)  GND: 14071135X  ISNI: 0000 0001 1454 6352  LCCN: nr2001010385  NKC: xx0098729  NLK: KAC2020N5428  NTA: 296661198  SNAC: w6sj48t2  SUDOC: 177329343  VIAF: 107709148   WorldCat (עם VIAF): 107709148
חפת

חפת
חֵפֶת הוא שמו של קצה השרוול (שלרוב מגולגל כלפי מעלה) בבגדים בעלי שרוול ארוך. ישנם עיצובים שונים של חפתי שרוולים.  כפתור חפת הוא תכשיט הנענד על חפת של חולצה מכופתרת ומשמש להצרת פתח השרוול, כמעין כפתור. כפתורי החפתים נענדים על חפתים ייעודיים, שלהם חורים לכפתורים בשני צדי השרוול אך ללא כפתור. כפתור החפת אינו מחובר לדש השרוול, אלא נפרד ממנו.
Palworld

| --- | --- |

 כללי
 תאריך הוצאה:  19 בינואר 2024
 סוגה:  משחק הישרדות, עולם פתוח
 מספר שחקנים:  1-32
 פיתוח:  Pocket Pair
 הוצאה לאור:  Pocket Pair
 ארץ מקור:  יפן
 שפות:  אנגלית, איטלקית, צרפתית, גרמנית, ספרדית, פורטוגזית ברזילאית, סינית קלאסית, יפנית, רוסית, סינית מפושטת, סינית מסורתית, קוריאנית 
 דרישות תוכנה
 מנוע משחק:  Unreal Engine
 מצבי משחק:  משחק וידאו למשתתף יחיד 
 פלטפורמות:  מחשב אישי Xbox One Xbox Series X/S
 
 https://www.pocketpair.jp/palworld
 
Palworld הוא משחק וידאו מסוג הרפתקאות פעולה, הישרדות ואילוף מפלצות. שפותח על ידי חברת Pocket Pair. המשחק מתרחש בעולם פתוח המאוכלס ביצורים דמויי חיות הנקראים "Pals" (פאלס, ובתרגום חופשי "חברים"), ששחקנים יכולים להילחם בהם או ללכוד כדי להשתמש בהם לבניית בסיס, וללחימה. ניתן לשחק ב-Palworld כשחקן יחיד או מרובה משתתפים עד 32 שחקנים בשרת אחד. המשחק הוכרז בשנת 2021 והושק באמצעות גישה מוקדמת (Early Access) עבור Windows, Xbox One ו-Xbox Series X/S בינואר 2024.
השילוב של מפלצות עם רובים, הכולל שימוש בנשק חם וציוד, זיכה אותו בכינוי "פוקימון עם רובים". אלמנטים אחרים, כמו שימוש ביצורים עצמם למאכל או הצבתם לעבודת פרך במכרות ובמפעלים, זכו אף הם לתשומת לב. כל האלמנטים החדשים האלו במשחק שבו תופסים מפלצות התקבלו היטב בקרב הקהל, עם שבחים על המשחקיות, התוכן, וההומור הסאטירי שהוא משלב בתוכו. אך ביקורת חריפה נשמעה על הסתמכותו לכאורה ושימוש בעיצובים ובמכניקה לא מקוריים. זמן קצר לאחר שחרורו, חלק ממשתמשי טוויטר העלו טענות כי הוא מעתיק עיצובים למפלצות ומכניקות ממשחקי פוקימון. בינואר 2024 חברת פוקימון הודיעה על פתיחת בדיקה בנושא.
Palworld מכר שמונה מיליון עותקים בששת הימים הראשונים של הגישה המוקדמת והגיע ליותר משני מיליון שחקנים במקביל ב-סטים, מה שהפך אותו למשחק השני הכי גבוה בכל הזמנים בפלטפורמה.
פיתוח ושחרור

Palworld פותחה ומפורסמת על ידי Pocket Pair, חברה עצמאית שבסיסה בטוקיו. זהו פרויקט הישרדות העולם הפתוח השני שלהם בגישה מוקדמת, הוא משתמש במכניקת משחק המזכירה את The Legend of Zelda: Breath of the Wild, בהוספת מכניקה לאיסוף יצורים, בסגנון משחקי פוקימון. למרות שהחברה הצהירה שמשחקי פוקימון לא היו ההשראה העיקריות שלהם. לדברי המנכ"ל טאקורו מיזובה, הרעיון של Palworld מבוסס על סדרת משחקי Ark: Survival Evolved.
בשלב מוקדם בפיתוח, הוחלט להעביר את Palworld מ-Unity, שהניע את הפרויקטים הקודמים של Pocket Pair, ל-Unreal Engine 4. מכיוון שהוא מתאים יותר למשחקי עולם פתוח כבדים. הוא תוכנן לצאת לראשונה בשנת 2022, אך בסופו של דבר נדחה לאוגוסט 2023, וכשהחלה הגישה מוקדמת לכלל השחקנים, המשחק הושלם רק ב-60%.
בראיון עם טאקורו מיזובי המנכ"ל של החברה נחשף שסך תקציב הפיתוח של המשחק הגיע ל-6.7 מיליון דולר, וההכנסות הגיעו לפי 20. בעקבות ההצלחה החברה שכרה למעלה מ-40 עובדים נוספים. חלקם ללא ניסיון כלל בעולם משחקי הווידאו.
המשחק נחשף ב-5 ביוני 2021, תוך פירוט מאפיינים מרכזיים כמו הישרדות, יצירה, חקר, שימוש יעיל ביצורים ומיקוד על ריבוי משתתפים. פרטים נוספים שוחררו לגישה המוקדמת במשך הזמן. Pocket Pair הכריזה על יציאת לקונסולות ה-Xbox בנוסף למחשב האישי, ובאירוע ה-Summer Game Fest, הם חשפו חלון השקה לגישה מוקדמת בינואר 2024.
Palworld שוחרר ב-19 בינואר 2024, למחשב האישי ולאקסבוקס דרך שירות ה-Game Pass החל מהיום הראשון, שם הוא צפוי להישאר לפחות שנה אחת. תכונות עתידיות המתוכננות כוללות עדכונים עתידיים, מצבי PvP, פשיטות, חברות בגילדות מקצועיות, ומסחר ב-Pals חוצה שרתים.
בחודש יוני 2024 דווח כי המשחק יקבל תוספות חדשות רבות ובהם מצב PvP Arena, ובו שחקנים יוכלו להתמודד בקרבות. אי חדש ועדכונים נוספים.
משחקיות ועלילה

ב-Palworld, שחקנים שולטים בדמות (אווטאר) הניתנת להתאמה אישית, מנקודת מבט של גוף שלישי, וחוקרים את איי פלפגוס בעולם הפתוח. על השחקנים להשיג משאבים, ליצור כלים בסיסיים, לאסוף חומרים ולבנות בסיסים המשמשים כנקודות השתגרות מהירות (Fast travel). כמו כן על השחקנים לשפר ולפתח את עץ הכישרונות (skills) המאפשרים לשחקן ליצור ולהשתמש בכלי נשק, במבנים ובחפצים שונים.
איי המשחק מכילים למעלה מ-130 יצורים הנקראים Pals, ששחקנים יכולים להשתתף נגדם בלחימה במטרה להחליש ולאחר מכן ללכוד אותם באמצעות "Pal Spheres". ניתן גם לקנות Pals בשוק השחור דרך דמויות שאינן שחקנים (NPCs), או לסחור עם שחקנים אחרים. לאחר השגת ה-Pals, ניתן לזמן אותם לקרב או להציב אותם בבסיסים, ולהשתמש בהם כדי לסייע במשימות כמו יצירת חפצים, בישול, וגידול צמחים, ועבודות פרך שונות בהתאם לסוג שלהם. לכל Pal יש מיומנות נוספת ושימושים נוספים, בנוסף למיומנות לחימה. ניתן גם להרבות את הPals בבסיס האם, על ידי בניית חוות גידול. ניתן גם לנוע ברחבי המפה בעזרת הPals בתעופה, או ברכיבה מהירה על מנת להגיע בצורה מהירה יותר.
האויבים במשחק כוללים פלגים שונים בעלי אג'נדות, כמו ארגון הפשע של Rayne Syndicate, תנועת השחרור Free Pal Alliance, הקבוצה הפנאטית של האחים של ה-Eternal Pyre, כוח ההגנה של איי פלפגוס דמוי המשטרה, ויחידת המחקר הגנטי של Pal. פלגים אלו מונחים על ידי מאמני Pal רבי עוצמה המתגוררים במגדלים ברחבי האיים, והם קרבות הבוס העיקריים של המשחק. הפלגים כוללים דמויות לא שחיקות (NPCs) אנושיים המופיעים במהלך המשחק או מפטרלים ונלחמים זה בזה, שעוינים לשחקן וניתן להילחם בהם. המשחק גם כולל מערכת לשינוי רמות קושי. אם השחקן מבצע פשע, בדרך כלל נגד בני אדם, חלק מהשחקנים (בעיקר NPCs) האנושיים יהפכו לעוינים ויחלו לתקוף את השחקן עד שיהרגו אותו או עד שיחמוק מהם.
ביקורות והצלחת המשחק > טרום שחרור

טריילר החשיפה של המשחק קיבל התעניינות גבוהה במדיות החברתיות, החל מהתרגשות ועד סלידה. הביטוי "פוקימון עם רובים" שימש בדרך כלל בתור כינוי למשחק, ובו השתמשו שחקני וצופי Palworld. חלק מהצופים חשבו שהמשחק מזויף, מחשבה שהפתיעה את צוות הפיתוח. הטלת הספק בקיומו נבעה גם כתוצאה מהמצב הלא גמור של משחק נוסף של הסטודיו. האופי הסאטירי של המשחק והעובדה שניתן להעביד ולתפוס Pals עוררו עניין נוסף בו.
ביקורות והצלחת המשחק > גישה מוקדמת (Early Access)

פאלוורלד קיבל בעיקר ביקורות חיוביות ממבקרים. IGN ו-PC Invasion שיבחו את הלחימה המהנה, ואת זרימת המשחק המרתקת שלה. כשהאחרון מציין את הסביבות הגדולות, אם כי מעט ריקות, המובאות לחיים על ידי שלל המפלצות החיות בהן. The Escapist תיאר את הקרב המאפשר לשחקנים להילחם לצד החברים שלהם נגד אויבים קשים יותר כנקודת חוזק של המשחק.PCGames כינה את המשחק "ירידה מושכת בצורה חולנית לקפיטליזם של יצורים", וקבע שלמרות שיש לו כמה פגמים, כמו התעקשותו על התנהגות מפוקפקת מבחינה אתית, והעיצובים הלא מקוריים של ה־Pals, המשחקיות שלו, והעולם הפתוח פיצו על זה. GameSpot שיבח את המכניקה והטון של המשחק כ"פרספקטיבה מרעננת בז'אנר הכופה על עצמו לעיתים קרובות להציג דברים כמשמחים ולבביים".
בערוץ ביקורות המשחקים גיימסקור הגדיר המבקר בן שפייר את המשחק כשילוב בין: משחקי זלדה, מיינקראפט, ופוקימון. וציין שלמרות שמדובר במשחק שחלקו מועתק, הוא אחד המשחקים הממכרים שיצא לו לשחק לאחרונה.
לעומת זאת, Rock Paper Shotgun ו-PC Gamer מתחו ביקורת על Palworld על כך שהוא מסתמך יותר מדי על הומור, וכן הצגה של התעללות בבעלי חיים. ביקורת נוספת המשותפת גם לאוהדי המשחק, היא על העיצובים הלא מקוריים של Pals והמכניקה שהועתקו מכותרים אחרים, שלדעת VG247 ערערו משחק "שראוי להעריץ".
Palworld מכר למעלה ממיליון עותקים בשמונה השעות הראשונות של הגישה מוקדמת ב-19 בינואר 2024. ושמונה מיליון עד 24 בינואר 2024, ובסך הכל המשחק הגיע ליותר מ-2,000,000 שחקנים במקביל בסטים, והפך למשחק הראשון מאז PUBG: Battlegrounds שהגיע להישג הזה. מספר השחקנים הגבוה הוביל לבעיות בשרת. ב-27 בינואר, Palworld רשמה 2,101,867 שחקנים במקביל ב-Steam. ובחודש ההשקה שלו הפך להיות המשחק הפופולרי ביותר בשרות הgame pass.
בחודש פברואר 2024 דווח שהמשחק חצה את רף ה-25 מיליון שחקנים, כאשר 15 מיליון רכשו את המשחק ו-10 מיליון משחקים בו דרך שרות הגיים-פאס, של אקסבוקס.
ביקורות והצלחת המשחק > בעיות משפטיות עם זיכיון פוקימון

זמן קצר לאחר השחרור, משתמשים בטוויטר החלו להבחין בדמיון בעיצובים בין Pals לפוקימון, כאשר משתמש בטוויטר טוען כי הראה לכאורה ראיה לגניבה של נכסי משחקי פוקימון. וסרטוני רשת רבים מציגים השוואות ברורות בין העיצובים השונים. עם זאת, מנכ"ל Pocket Pair הצהיר כי בסיס עיצוב הדמויות תוכננו ברובם על ידי סטודנט בודד שנשכר בשנת 2021 בעקבות ריצת הגיוס הציבורית של החברה למאיירים חדשים. הוא גם הצהיר שהמשחק עבר ביקורות משפטיות.
ב-24 בינואר, חברת פוקימון פרסמה הצהרה שציטטה בעקיפין את המשחק, וכתבה: "קיבלנו פניות רבות בנוגע למשחק של חברה אחרת ששוחרר בינואר 2024. בכוונתנו לחקור ולנקוט באמצעים מתאימים כדי לטפל בכל מעשים הפוגעים באינטלקטואל. זכויות קניין הקשורות לפוקימון". מנכ"ל Pocket Pair הצהיר כי החברה קיבלה איומי מוות.
Nexus Mods, אתר הפצת מודים, הצהיר שהוא לא ייקח את הסיכון המשפטי בהפצת מודים של Palworld בנושא פוקימון.
לקריאה נוספת

המדריך המלא לשורד המתחיל ב-Palworld
פרלי מואט

| --- | --- |

פרלי מואט, 1993
 לידה:  12 במאי 1921 בלוויל, קנדה 
 פטירה:  6 במאי 2014 (בגיל 92) קובורג, קנדה 
 מדינה:  קנדה 
 מקום קבורה:  Port Hope 
 מקום לימודים:  אוניברסיטת טורונטו, Richmond Hill High School 
 שפות היצירה:  אנגלית 
 יצירות בולטות:  Never Cry Wolf, Lost in the Barrens, People of the Deer, Curse of the Viking Grave 
 בן או בת זוג:  Claire Mowat 
 פרסים והוקרה:  Stephen Leacock Memorial Medal for Humour (1970)  פרס ספר השנה לילדים של אגודת הספריות הקנדית (1958)  שדרת הכוכבים של קנדה (2010)  פרס אניספילד-וולף (1953)  קצין במסדר קנדה 
 
פרלי מקגיל מואט (באנגלית: Farley McGill Mowat;‏ 12 במאי 1921 – 6 במאי 2014) היה סופר קנדי ופעיל למען איכות הסביבה. יצירותיו תורגמו ל-52 שפות, והוא מכר יותר מ-17 מיליון ספרים. הוא זכה לתהילה עם פרסום ספריו על הצפון הקנדי, ביניהם "People of the Deer‏" (1952) ו-"Never Cry Wolf‏" (1963). בו סיפר על חוויותיו עם זאבים בקוטב הצפוני. הספר גם עובד לסרט באותו שם שיצא לאקרנים ב-1983. על מכלול יצירותיו בספרות זכה בפרס ויקי מטקאלף השנתי לספרות ילדים בשנת 1970.
פעולותיו של מואט למטרות סביבתיות זיכו אותו בשבחים, אך הודאתו, לאחר שחלק מהטענות שהעלה בספריו הופרכו, כי הוא "מעולם לא נתן לעובדות להפריע לאמת" ספגה ביקורת נוקבת.
ילדותו ותקופת לימודיו

מואט נולד ב-12 במאי 1921 בבלוויל, אונטריו וגדל בריצ'מונד היל, אונטריו. אביו, אנגוס מואט, היה ספרן שלחם בקרב רכס וימי. אמו הייתה הלן ליליאן תומסון מטרנטון, אונטריו. מואט החל לכתוב, במילותיו "בעיקר שורות [שיר]", כאשר משפחתו התגוררה בווינדזור מ-1930 עד 1933.
בשנות ה-30 של המאה ה-20 עברה משפחת מואט לססקטון, שם, כנער, כתב מואט על ציפורים בטור של "ססקטון סטאר-פניקס". במהלך תקופה זו הוא גם כתב את עלון הטבע שלו, "Nature Lore". בשנות ה-30 מואט למד זואולוגיה באוניברסיטת טורונטו אך מעולם לא השלים את לימודיו לתואר. במשלחת האיסוף הראשונה שלו בקיץ 1939 לססקטון השתתף גם הסטודנט לזואולוגיה פרנק בנפילד, שאסף נתונים לגבי יונקים; מואט התמקד בציפורים. כדי לממן את הטיול שלהם, הם מכרו את הפריטים שאספו למוזיאון המלכותי של אונטריו. בנפילד פרסם את הערות השטח שלו ב-"Canadian Field-Naturalist" לפני שהתגייס לצבא. מואט פרסם את ממצאיו שלו כשחזר ממלחמת העולם השנייה.
שירות בזמן המלחמה

במהלך מלחמת העולם השנייה, מואט הצטרף לצבא הקנדי ושירת בגדוד השני, גדוד הייסטינגס והנסיך אדוארד ב-19 ביולי 1940. הוא יצא לחו"ל כקצין תגבור עבור הגדוד הזה, והצטרף לצבא הקנדי בבריטניה. ב-10 ביולי 1943, הוא היה מפקד משנה על כיתת רובים והשתתף בנחיתות הראשונות של מבצע האסקי, פלישת בעלות הברית לסיציליה.
מואט שירת לאורך כל המערכה כמפקד מחלקה ועבר לאיטליה בספטמבר 1943, תוך כדי קרבות נוספים עד דצמבר 1943. במהלך מסע נהר מורו, חלק מהמערכה האיטלקית, הוא סבל מלחץ קרב, שהתגבר לאחר תקרית ביום חג המולד מחוץ לאורטונה, איטליה, כאשר הוא נותר בוכה לרגליו של חבר מחוסר הכרה. לאחר מכן קיבל תפקיד כקצין מודיעין במטה הגדוד, ולאחר מכן עבר למפקדת החטיבה. הוא שהה באיטליה עם דיוויזיית הרגלים הקנדית הראשונה במשך רוב המלחמה, ובסופו של דבר הועלה לדרגת קפטן.
מואט עבר עם האוגדה לצפון מערב אירופה בתחילת 1945. שם הוא עבד כסוכן מודיעין בהולנד ועבר את קווי האויב כדי להתחיל במשא ומתן לא רשמי על הנחתות מזון עם גנרל בלסקוביץ. הנחתות האוכל, בשם הקוד מבצע מן, הצילו את חייהם של אלפי הולנדים.
מואט שוחרר ב-1945, בתום מלחמת העולם השנייה, בדרגת קפטן. הוא דחה את ההצעה להעלותו בדרגה נוספת מכיוון שהייתה מחייבת אותו להמשיך ו"להתנדב" בצבא עד ש"לא יהיה צורך יותר", אמירה שמואט פירש כשירות בחיל הכיבוש של הצבא הקנדי (CAOF) (אך ייתכן שכוונה לסיום המלחמה עם יפן). הוא היה זכאי למדליות הבאות כתוצאה משירותו: כוכב 1939–1945, כוכב איטליה, כוכב צרפת וגרמניה, מדליית ההגנה, מדליית שירות המתנדבים הקנדי ומדליית המלחמה 1939–1945.
אחרי המלחמה

בשנת 1947 מואט עבד כטכנאי השטח של חוקר הטבע האמריקאי פרנסיס הארפר במחקר על קאריבו באזור אגם נואלטין (כעת מחוז קיווליק של נונאווט). תוצאות המחקר פורסמו בספרו של הרפר The Barren Ground Caribou of Keewatin.
בסוף שנות ה-40, מואט נשכר על ידי פרנק בנפילד - אז החוקר הראשי בתחום היונקים בשירות חיות הבר הקנדי - כעוזר שטח במחקר רב-שנתי על הקאריבו העקר, אשר הביא לפרסום רב ההשפעה של בנפילד משנת 1951 בשם "The barren-ground caribou".
מואט, שהיה חלק מצוות של ארבעה חוקרים, פוטר על ידי ראש שירות חיות הבר הקנדי בגלל תלונות מהאוכלוסייה המקומית והיעדר אישור רשמי לפעילויות מסוימות.
קריירה ספרותית

לאחר שירותו במלחמת העולם השנייה, מואט למד באוניברסיטת טורונטו. ספרו הראשון של מואט, "People of the Deer"‏ (1952), נכתב בהשראת מסע שטח לאזור הארקטי הקנדי שערך במהלך לימודיו. מואט זעם על התנאים שסבלו האינואיטים שחיו בצפון קנדה. הספר הפך את מואט לדמות פופולרית אך שנויה במחלוקת.
בשנת 1963 כתב מואט תיאור אולי בדיוני על חוויותיו בקוטב הקנדי עם זאבים ארקטיים בשם "Never Cry Wolf" (תורגם לעברית בשם ידידיי הזאבים), שלדעתו סייע בשינוי הגישה הרווחת כלפי בעלי החיים.
בשנת 1985החל מואט במסע קידום ספרים בארצות הברית כדי לקדם את ספרו "Sea of Slaughter". סוכני המכס מנעו את כניסתו בנמל התעופה הבינלאומי טורונטו-פירסון בטורונטו, באמצעות חוקים שאפשרו לפקידי מכס אמריקאים למנוע כניסת אנשים שחשבו שהם "אוהדים קומוניסטים". מואט האמין שמאחורי מניעת כניסתו עומדים שתדלני נשק, והוא פרסם בפומבי את חשדו. החוק בוטל ב-1990, ומואט כתב על הניסיון שלו ב-"My Discovery of America"‏ (1985).
מואט התעניין מאוד בדיאן פוסי, האתולוגית האמריקאית שחקרה גורילות ונרצחה באכזריות ברואנדה ב-1985. הביוגרפיה שלו עליה פורסמה ב-1987, בקנדה תחת הכותרת "Virunga: The Passion of Dian Fossey", ובארצות הברית בשם "Woman in the Mists: The Story of Dian Fossey and the Mountain Gorillas of Africa" - רמז לאוטוביוגרפיה של פוסי עצמה "גורילות בערפל" (1983).
רבות מיצירותיו של מואט הן אוטוביוגרפיות, כמו "ינשופים במשפחה" (1962, על ילדותו), "הסירה שלא צפה" (1969, אחד משלושה ספרים על תקופתו מגוריו בניופאונדלנד), ו-"No Birds Sang"‏ (1979), על חוויות המלחמה באיטליה במלחמת העולם השנייה).
ביקורת

בביקורת ספרים משנת 1964 שפורסמה ב-"Canadian Field-Naturalist",‏ פרנק בנפילד מהמוזיאון הלאומי של קנדה פקפק באופי המדעי של חיבוריו של מואט, ואף השווה את ספריו לאגדת כיפה אדומה. מואט הגיב לביקורות של בנפילד במכתב לעורך ה-"Canadian Field-Naturalist", וחתם עליו "אלברט, הדוד הזאב של מואט". L. David Mech, מומחה לזאבים, ציין שאף מדען - למעט מואט - מעולם לא נתקל באוכלוסיית זאבים שמתקיימת בעיקר מטרף קטן, כפי שנטען בספרו של מואט. Mech קובע בנוסף, "...מואט אינו מדען, והספר שלו, אף על פי שהוא מוצג כאמת, הוא בדיה."
פרסים והוקרה

שנות ה-50: "Lost in the Barrens",‏ (Little, Brown,‏ 1956), רומן הרפתקאות המתרחש בצפון מניטובה ובדרום מערב צפון מערב הטריטוריות זכה בפרס המושל הכללי לספרות נוער לשנת 1956 ובפרס ספר השנה לילדים של איגוד הספריות הקנדי לשנת 1958.
בשנת 1952 זכה מואט באוניברסיטת מערב אונטריו בקטגוריית הסיפור הקצר הטוב ביותר עבור "אביב אסקימו".
בשנת 1953, הוענק זכה הספר "אנשי הצבי" בפרס אניספילד-וולף.
בשנת 1956 זכה מואט בפרס המושל הכללי. ובשנת 1957, פרס ספר השנה, האגודה הקנדית של ספרני ילדים, עבור "אבודים בישימון הקרח". כמו כן, בשנת 1958 זכה מואט בפרס מועדוני הנשים הקנדיים על ספר הילדים "הכלב שלא היה" ובפרס הבינלאומי ע"ש הנס כריסטיאן אנדרסן.
שנות ה-60: ב-1962, הוא זכה בפרס ספר הצעירים של מועדוני הבנים של אמריקה עבור "ינשופים במשפחה". ב-1963 זכה בפרס האיגוד הלאומי לבתי ספר עצמאיים. בשנת 1965, הוא נכנס לרשימת ההצטיינות של הנס כריסטיאן אנדרסן, לספרי נוער.
שנות ה-70: ב-1970, "הסירה שלא צפה" זכה במדליית ההומור לסטיבן ליקוק ובשנת 1972, היא נכנסה לרשימת הכבוד של L'Etoile de la Mer.‏ מואט גם זכה בפרס ויקי מטקאלף, 1970; פרס מארק טוויין, 1971; ופרס Curran, 1977, על "תרומות להבנת זאבים".
שנות ה-80: הוא קיבל את אות ההצטיינות "אביר מארק טוויין" ב-1980.
בשנת 1985, הוא קיבל את פרס המחבר מטעם הקרן לקידום ספרות קנדית עבור "Sea of Slaughter".
בשנת 1988 הוכתרה "וירונגה" כספר השנה מטעם הקרן לקידום הספרות הקנדית.
ב-1989 הוא זכה בפרס ג'מיני לתסריט התיעודי הטוב ביותר, עבור "הצפון החדש".
שנות ה-90: ב-1991, "מועצת הקנדים" העניקה לו את פרס Back the Nation.‏
שנות ה-2000: בשנת 2002, נקראה על שמו האונייה של חברת השימור של Sea Shepherd RV Farley Mowat (לשעבר M/Y Sea Shepherd III / M/Y Ocean Warrior). מואט ביקר בה לעיתים קרובות כדי לסייע למשימתה וסיפק תמיכה כספית לקבוצה. בשנת 2005, מואט קיבל פרס עבור הכרה במפעל חיים מטעם ועדת הפרס הלאומי לספרות סְפַר וחוּץ (National Outdoor Book Award). ב-8 ביוני 2010, הוכרז שמואט יקבל כוכב בשדרת התהילה של קנדה.
שנות ה-2010: ב-2014, שבועות בלבד לאחר מותו, נחשף באוניברסיטת ססקצ'ואן, ססקטון, פסל של פרלי מואט שיצר האמן הקנדי ג'ורג' ברתולומיאו בוילאו (George Bartholomew Boileau). אשתו קלייר נכחה בהסרת הלוט מעל הפסל. מואט ראה את תבנית החימר המוגמר בסטודיו של האמן, מספר חודשים קודם לכן.
מואט מת ב-6 במאי 2014, כשבוע לפני יום הולדתו ה-93.
הוא המשיך להתעניין באזורי השממה של קנדה לאורך כל חייו וניתן היה לשמוע אותו כמה ימים לפני מותו בתוכנית CBC Radio One‏ "The Current", מדבר נגד מתן שירות Wi-Fi בפארקים לאומיים. הוא נקבר בבית הקברות ההיסטורי של כנסיית סנט מרקו האנגליקנית בפורט הופ.
ספריו שתורגמו לעברית

ידידי הזאבים. מאנגלית - דוידה קרול. תל אביב: עם עובד, 1975 (ספריית דן חסכן 78)
קורות ספינה נאמנה. מאנגלית - שלמה גונן. תל אביב: זמורה ביתן, 1982
אבודים בישימון הקרח (Lost in the barrens). מאנגלית - אורלי לובין. תל אביב: זמורה, ביתן, 1983
קללת הקבר הוויקינגי, מאנגלית: חנה לבנת. תל אביב: זמורה ביתן, 1986
לקריאה נוספת

James King, Farley: The Life of Farley Mowat. Steerforth Press, 2002
ויירושוב

ויירושוב (בפולנית: Wieruszów) היא עיירה בפרובינציית לודז' שבפולין, על גדת נהר פרוסנה (Prosna), בה התקיימה עד השואה קהילה יהודית גדולה.
מבחינה מנהלית העייר מהווה מרכז של נפה שכוללת מספר מועצות אזוריות:ויירושוב, גאלביצה, סוקולניקי, לוטוטוב, לובניצה, בולסלבייץ וצסטארי.
תולדות היישוב

במאה ה-15 הוענקו לוויירושוב זכויות עיר, ובשנת 1676 נבנו בה כנסייה ומנזר. בשנת 1870 הורדה העיירה למעמד של כפר, אך בשנת 1919 הושבו לה זכויות העיר.